Kínában az első szabadedzésen Grosjean 9 kört megtéve a 14. lett, csapattársa 2 kört megtéve a 21. lett. A második szabadedzésen Gutiérrez meleg pillanatokat élt át, a Haasának hátsó fékjei túlságosan felhevültek és kigyulladtak. A mexikói ezt követően már nem is tért vissza a pályára, és mivel délelőtt is műszaki gondjai voltak, a pénteket összesen hat megtett körrel zárta. Francia csapattársa a 16. lett 22 kört megtéve. A harmadik edzésen nedves körülmények között a mexikói az 5. lett, Grosjean mért kör nélkül zárta. A kvalifikációt a 14. és 17. helyen zárta Grosjean és Gutiérrez. A rajtnál történt balesettek közben Marcus Ericsson és Grosjean koccantak, mi után a francia a bokszba hajtott. A 9. kör elején Kvjat friss lágy gumikon a 6. helyen haladt, előtte Pascal Wehrlein és Gutiérrez, a kör végére az orosz mindkét pilótát megelőzte. Az 55. körben Grosjean ki akart állni a rosszul működő autójával, de a csapat nem engedte, arra utasította, fejezze be a futamot. A mexikói 14, francia csapattársa a 19. helyen fejezte be a versenyt.